**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K ORGANIZACIJI ŠTEVILA ODDELKOV IN**

**SISTEMIZACIJI DELOVNIH MEST V VRTCU PRI OŠ LUCIJANA BRATKOVIČA BRATUŠA RENČE**

*PRAVNA PODLAGA:*

* Pravilnik o normativih in kadrovskih pogojih za opravljanje dejavnosti predšolske vzgoje (Uradni list RS, št. 75/05, 82/05, 76/08, 77/09, (79/09 popr.), 102/09, 105/10, [92/2012](http://www.uradni-list.si/1/objava.jsp?urlid=201292&stevilka=3592) in 27/14),
* Zakon o vrtcih (Uradni list RS, št. 100/05 – uradno prečiščeno besedilo, 25/08, 98/09-ZIUZGK, 36/10, 94/10 – ZIU, 62/10-ZUPJS, 40/11 – ZUPJS-A in 40/12 - ZUJF)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo)

*PREDLAGATELJ:*

Aleš Bucik, Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče je na Občino Renče-Vogrsko vložila vlogo za izdajo soglasja k organizaciji števila oddelkov, sistemizaciji delovnih mest in manjši notranji igralni površini v vrtcu pri OŠ Lucijana Bratkoviča Bratuša Renče v šolskem letu 2015/2016.

*RAZLOGI ZA SPREJETJE SKLEPA:*

33. člen Pravilnika o normativih in kadrovskih pogojih za opravljanje dejavnosti predšolske vzgoje določa, da vrsto in število oddelkov ter število otrok v oddelku določi vrtec v soglasju z lokalno skupnostjo, ustanoviteljico vrtca. Oddelke se oblikuje pred začetkom šolskega leta za vse šolsko leto.

*OCENA STANJA:*

**I. Oblikovanje oddelkov vrtca**

Iz predloga OŠ Lucijana Bratkoviča Bratuša Renče izhaja, da je potrebno glede na povečan vpis otrok v vrtec v šolskem letu 2015/2016 oblikovati 8 oddelkov vrtca, tako kot v tekočem šolskem letu. Glede na starostno strukturo vpisanih otrok je potrebno oblikovati dve skupini prvega starostnega obdobja, pet skupin drugega starostnega obdobja in eno skupino starostno kombiniranega oddelka, kot sledi iz Tabele 1:

**TABELA 1:**

|  |  |  |
| --- | --- | --- |
| **Vrtec** | **Oddelek** | **Normativ** |
| **RENČE** …..... | 1 skupina drugega starostnega obdobja …  (Heterogena skupina 4-6 letni)  1 skupina drugega starostnega obdobja…  (Heterogena skupina 4-6 letni)  1 skupina drugega starostnega obdobja…  (Heterogena skupina 3-5 letni)  1 skupina drugega starostnega obdobja…  (Kombinirana skupina 2-4 letni)  1 skupina prvega starostnega obdobja …  (Heterogena skupina 1-3 letni)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | 14 - 19 otrok, vključenih 19 otrok,  14 - 19 otrok, vključenih 18 otrok  (znižan normativ)  14 – 19 otrok, vključenih 19 otrok  10 -17 otrok, vključenih 15 otrok  7 – 10 otrok, vključenih 10 otrok  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **BUKOVICA** . | 1 skupina drugega starostnega obdobja …  (Heterogena skupina 4-6 let)  1 skupina drugega starostnega obdobja  (Homogena skupina 3 – 4 leta)  1 skupina prvega starostnega obdobja ……  (Heterogena skupina 1-3 let) | 14 - 19 otrok, vključenih 20 otrok  12 - 17 otrok, vključenih 17 otrok  7 -10 otrok, vključenih 12 otrok  (Povečan normativ + 2) |

V vrtec v Renčah je vpisanih 81 otrok, v vrtec v Bukovici 49 otrok, skupaj 130 otrok (lani 131 otrok).

Vrtec je skladno s Pravilnikom o spremembah in dopolnitvah Pravilnika o normativih in minimalnih tehničnih pogojih za prostor in opremo vrtca zaprosil tudi za sklep o manjši notranji igralni površini. Predlagamo, da se tak sklep izda, sicer bi morala občina skladno s predpisanimi normativi zagotoviti večjo površino na otroka v vrtcu.

**II. Sistemizacija delovnih mest**

OŠ Lucijana Bratkoviča Bratuša Renče predlaga Občini, da izda soglasje k sistematizaciji 22,492 (lani 22,292) skupno zaposlenih v Vrtcu in sicer:

* 16,5 zaposlenih, ki neposredno v oddelkih izvajajo program Vrtca (8 vzgojiteljev, 8 pomočnikov vzgojitelja in 0,5 dodatnega delavca zaradi znižane obveze vzgojnega dela v skupini skladno z 62. členom Kolektivne pogodbe za dejavnost vzgoje in izobraževanja),
* 5,992 ostalih delavcev, ki programov ne opravljajo neposredno (pedagoško vodenje in tehnično administrativni kader).

Dodatnega delavca v obsegu 0,5 je potrebno zaposlovati zaradi dejstva, ker je pričelo s 1. 9. 2011 pri štirih delavkah vrtca veljati določilo 62. člena Kolektivne pogodbe za dejavnost vzgoje in izobraževanja oz. morajo štiri delavke delati z zmanjšano delovno obvezo v skupini v obsegu 2 uri tedensko.

*CILJI IN NAČELA:*

Vrtec mora skladno s predpisi pridobiti soglasje občine ustanoviteljice k organizaciji dela v vrtcu.

*FINANČNE IN DRUGE POSLEDICE:*

Finančne in druge posledice so enake kot v tekočem šolskem letu.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 33. člena Pravilnika o normativih in kadrovskih pogojih za opravljanje dejavnosti predšolske vzgoje (Uradni list RS, št. 75/05, 82/05, 76/08, 77/09, 79/09 - popr., 102/09, 105/10, 92/12 in 27/14), 17. člena Zakona o vrtcih (Uradni list RS, št. 100/05 - uradno prečiščeno besedilo, 25/08, 98/09 - ZIUZGK, 36/10, 94/10 - ZIU, 62/10 - ZUPJS, 40/11 - ZUPJS-A in 40/12 - ZUJF) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo) je Občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

1.

Občina Renče-Vogrsko daje Osnovni šoli Lucijana Bratkoviča Bratuša Renče soglasje, da v šolskem letu 2015/2016 oblikuje 8 oddelkov vrtca, in sicer 5 oddelkov v Vrtcu Renče in 3 oddelke v Vrtcu Bukovica.

2.

Občina Renče-Vogrsko daje OŠ Lucijana Bratkoviča Bratuša Renče soglasje k sistemizaciji 16,50 strokovnih delavcev in 5,992 ostalih delavcev v Vrtcu pri OŠ Lucijana Bratkoviča Bratuša Renče v šolskem letu 2015/2016. Delavec, dodatno zaposlen v obsegu 0,5, izvaja svoje obveznosti predvsem kot pomoč v nadomeščanju odsotnih delavk, ki neposredno delajo z otroki, po potrebi pa tudi v administraciji in računovodstvu.

3.

Ta sklep prične veljati takoj, uporablja pa se od 1. 9. 2015 dalje.

Številka: Aleš Bucik

Bukovica; Župan